Det norske spillselskapet Funcom har ikke hatt suksess med sine siste spillutgivelser. Over 400 medarbeidere har forsvunnet ut det siste året. Selskapet går på lavbluss.
Nå varsler administrerende direktør Ole Schreiner at han vil hente ny kapital for å investere mer i nye spill, skriver Dagens Næringsliv.
- Vi vil satse igjen, og ønsker å starte utvikling av et nytt spill så snart som mulig, sier Ole Schreiner til DN.
Funcom utvikler nå ett nytt spill, basert på de kjente Lego-figurene. Dette skal være klart neste år.
Schreiner ønsker å gjøre selskapet i stand til å ha flere jern i ilden. Til det trengs det penger.